paragraph_text: Značajniju karijeru stekao je 1982. godine glumeći u seriji Obiteljske veze (Family Ties) ulogu Alexa P. Keatona. Debitirao je 1976. godine u tv seriji Leo i ja (Leo and Me) u dobi od 15 godina, u ulozi desetogodišnjaka. Veliki je uspjeh postigao i na filmskom platnu glumeći Marty McFlya u filmu Roberta Zemeckisa iz 1985. godine Povratak u budućnost (Back to the Future). Nakon komičnih uloga u filmovima Mladi vukodlak i Tajna mog uspjeha Fox se želio okušati i u drukčijim ulogama. Stoga je glumio tvorničkog radnika u Svjetlima dana, a potom u filmu Bright Ligths, Big City.